വിഴിഞ്ഞത്ത് കടല് വഴിമാറി, തിരുവനന്തപുരം തകരും വിഴിഞ്ഞം തുറമുഖ കരാറിലെ അഴിമതിയുമായി ബന്ധപ്പെട്ട് നിര്ണ്ണായമായ വിവരങ്ങള് കര്മ്മ ന്യൂസിന്. മുന് മുഖ്യമന്ത്രി ഉമ്മന് ചാണ്ടിയും അന്നത്തേ മന്ത്രി കെ ബാബുവും ഇടപെട്ട് ഉണ്ടാക്കിയ കരാറില് കോടികള് അഴിമതി പണമായി കൈപറ്റി എന്നാണ് ഇപ്പോള് പുറത്ത് വരുന്നത്. സര്ക്കാര് വിഴിഞ്ഞത്ത് ഖജനാവില് നിന്നും പണം എടുത്ത് 300 ഏക്കര് സ്ഥലം വാങ്ങി. ഈ സ്ഥലം അദാനിക്ക് 99 വര്ഷത്തേക്ക് പാട്ടത്തിനു നല്കി. മാത്രമല്ല പാട്ടത്തിനു നല്കിയ സെന്റിനു 70 ലക്ഷം വരെ വിലയുള്ള ഭൂമി പണയം വയ്ക്കാനും അദാനിക്ക് കരാറില് അനുമതി നല്കി. ഇപ്പോള് ഇതുമായി ബന്ധപ്പെട്ട് എം കെ സലിം നല്കിയ പരാതിയുടെ അടിസ്ഥാനത്തില് വിജിലന്സ് കേസ് രജിസ്റ്റര് ചെയ്തു. ഗൗതം അദാനി, ഉമ്മന് ചാണ്ടി, മുന് മന്ത്രി കെ ബാബു, ജയിംസ് വര്ഗീസ് തുടങ്ങിയവര് കേസില് പ്രതികളാണ് ഇതുമായി ബന്ധപ്പെട്ട് വിഴിഞ്ഞം സന്ദര്ശിക്കാന് അഴിമതി വിരുദ്ധ പോരാട്ടം നടത്തി ലോക ശ്രദ്ധ നേടിയ അഡ്വ പ്രശാന്ത് ഭൂഷന് ശനിയാഴ്ച്ച വിഴിഞ്ഞത്ത് സന്ദര്ശനത്തിനെത്തുന്നു. അദാനി ഇഷ്ടം പോലെ കടലിലേക്ക് അശാസ്ത്രീയമായി കല്ലിട്ട് നികത്തുന്നതിനാല് കടലിന്റെ ഘടന ഈ പ്രദേശത്ത് മാറി. കടല് ഘടന മാറിയതിനാല് പൂന്തിറ ഉതല് ശഘുമുഖം വരെ കടലോരം തകര്ന്നു. പൂന്തിറ എന്ന പ്രദേശം തന്നെ ഇല്ലാതാകുന്നു. ശഘുമുഖത്ത് കടല് തിരകള് തിരുവന്തപുരം വിമാനത്താവളത്തിന്റെ ഭിത്തിയില് വരെ എത്തി. ഇങ്ങിനെ പോയാല് വിമാനത്താവളത്തില് കടല് കയറും. വരും വര്ഷം തന്നെ..തുടര്ന്ന് തൊട്ടടുത്തുള്ള ഐ എസ് ആര് ഒയും, ബ്രമോസ് കേന്ദ്രത്തിലും എല്ലാം കടലെത്തും. അശാസ്ത്രിയമായി വിഴിഞ്ഞത്ത് കടലിന്റെ ഘടന മാറ്റിയതാണ് കാരണം